علی حیدر جوشی

علی حیدر جوشی (پیدائش: 29 مئی، 1914ء - وفات: 6 فروری، 2004ء) پاکستان سے تعلق رکھنے والے پشتو زبان کے معروف شاعر, ڈراما نویس اور افسانہ نگار تھے۔

حالات زندگی 
علی حیدر جوشی 29 مئی، 1914ء کو اسماعیلہ، ضلع صوابی، شمال مغربی سرحدی صوبہ، برطانوی ہندوستان میں پیدا ہوئے۔ انہوں نے پشتو ادب کو فروغ دینے میں بڑا نمایاں کردار ادا کیا۔ ان کی تصانیف کی تعداد 25 کے لگ بھگ ہے جن میں یکہ یوسف، پیغام جنت، دیدار حسین، دیدار مینہ، ادم روح، انجام غرور، گل سرحد، حکایات لاجواب، عجیبہ گل، پزدے غم، دیوان حیدری، آخری توبہ، غل اوساز، رحم داد خان اور دیوان جوشی کے نام سرفہرست ہیں۔ انہوں نے سرحد (صوبہ خیبر پختونخوا) کے مشہور لوک داستان یوسف خان شیربانو کو بھی نظم کیا اور اسی نام سے پشتو کی پہلی فلم بھی بنائی۔

تصانیف 
 دیوان جوشی
 دیوان حیدری
 آخری توبہ
 انجامِ غرور
 یکہ یوسف
 پیغام جنت
 دیدار حسین
 دیدار مینہ
 ادم روح
 گل سرحد
 حکایات لاجواب
 عجیبہ گل
 پزدے غم
 غل اوساز
 رحم داد خان

اعزازات 
حکومت پاکستان نے حیدر علی جوشی کی خدمات کے اعتراف کے طور پر انہیں صدارتی اعزاز برائے حسن کارکردگی کا اعزاز عطا کیا۔ انہیں فخر مردان اور فخر تخت بھائی کے اعزازات بھی دیے گئے تھے۔

وفات 
حیدر علی جوشی 6 فروری، 2004ء کو تخت بھائی،صوبہ خیبر پختونخوا پاکستان میں وفات پاگئے۔ وہ اسماعیلہ، ضلع صوابی میں آسودۂ خاک ہیں۔

حوالہ جات 

1914ء کی پیدائشیں
2004ء کی وفیات
بیسویں صدی کے پاکستانی شعرا
پاکستانی مسلم شخصیات
پشتو شعرا
پشتون شخصیات
ضلع صوابی کی شخصیات
تمغائے حسن کارکردگی وصول کنندگان